बोले- बाबू भैया, राजू और श्याम विदेश जाएंगे और वहां हेरा फेरी करेंगे
Paras Raval Hint About the Plot of His Upcoming Hindi Comedy Film Hera Pheri 3  बॉलीवुड एक्टर परेश रावल ने हाल ही में फिल्म 'हेरा फेरी 3' के बारे में खुलकर बात की। इस दौरान उन्होंने फिल्म के प्लॉट का हिंट भी दिया।
बॉलीवुड एक्टर परेश रावल ने हाल ही में फिल्म 'हेरा फेरी 3' के बारे में खुलकर बात की। इस दौरान उन्होंने फिल्म के प्लॉट का हिंट भी दिया। साथ ही उन्होंने अक्षय कुमार और सुनील शेट्टी के साथ अपनी केमिस्ट्री के बारे में बात करते हुए कहा कि हम तीनों की जो ऑफ-स्क्रीन केमिस्ट्री है, वो फिल्मी पर्दे पर भी नजर आती है।
'हेरा फेरी 3' में होगा इंटरनेशनल स्कैम
परेश रावल ने बातचीत में कहा, 'हम मुंबई में तीन महीने तक शूटिंग करेंगे। उसके बाद हम अबू धाबी, दुबई और लॉस एंजिल्स जैसे इंटरनेशनल लोकेशन पर शूट करेंगे, क्योंकि बाबू भैया, राजू और श्याम तीनों मिलकर इंटरनेशनल लेवल का स्कैम करेंगे। वो तीनों विदेश जाएंगे और वहां 'हेरा फेरी' करेंगे।'
'हेरा फेरी 3' में कार्तिक आर्यन किस रोल में नजर आएंगे?
परेश से आगे जब पूछा गया कि इस फिल्म में कार्तिक आर्यन किस रोल में नजर आएंगे? इस बारे में बात करते हुए परेश ने कहा, 'पहले अक्षय कुमार और कार्तिक आर्यन दोनों ही 'हेरा फेरी 3' करने वाले थे। लेकिन बात नहीं बनी। अब हुआ क्या, मुझे पता नहीं।'
फिल्म के सेट से लीक हुई बाबूराव, किशन और राजू की फोटो
'हेरा फेरी 3' की शूटिंग शुरू हो गई है। फैंस लंबे समय से फिल्म के तीसरे पार्ट की डिमांड कर रहे थे। अब खास बात ये है कि इस फिल्म का अक्षय कुमार भी हिस्सा हैं। दरअसल कुछ दिन पहले फिल्म के शूटिंग सेट से अक्षय कुमार, सुनील शेट्टी और परेश रावल की एक साथ फोटो सामने आई थी, जिसमें तीनों एक्टर फिल्म में अपने किरदार के गेटअप में दिखाई दे रहे थे। इस फोटो को देख फैंस की खुशी का ठिकाना नहीं था।
फिल्म का पहला पार्ट 2000 में हुआ था रिलीज
'हेरा फेरी' बॉलीवुड की एवरग्रीन फिल्मों में एक है। इस फिल्म का डायरेक्शन प्रियदर्शन ने किया था। पिछले दोनों पार्ट्स में अक्षय कुमार, सुनील शेट्टी और परेश रावल मुख्य भूमिका में थे। दोनों ही पार्ट्स आज भी ऑडियंस के बीच उतने ही फेमस हैं, जितने उस दौर में थे। यही वजह है कि फैंस इस फिल्म से इमोशनली कनेक्टेड हैं। इस फिल्म का पहला पार्ट 2000 में रिलीज किया गया था।